Lukács Helga-Erika

*Körbe-körbe*

kell, hogy legyen még valami itt

kell, hogy létezzen a boldogság

kell, hogy az isten

emberként értsen minket

s odaát, a felhőkön túli igazlétben

ezüsttányéron szolgálják fel azt,

mi nekem járt

újratanulnám az életet

látnék mindent, mi szép

figyelmeztetnék mindenkit,

hogy nem érhet véget ekképp

hogy felnőni csak átmenet

a pokol színterén

s a mennyország sem a vég.

aztán rájövök: a világ ostoba.

mind a végezettől fél

hát nem rettenetesebb számotokra

egy újabb születés?

örökmozgóként festünk arcokra

újra és újra szenvedést

s ha nem tesszük, hiánya majd

belülről emészt el

mi ez, ha nem gyötrődés?

*Kézdivásárhely, 2022. február 27.*